FSMART ไหลต่อ 8% กังวลแบงก์ปลอดค่าฟีกระทบ “ตู้บุญเติม”
FSMART ไหลต่อ 8% กังวลแบงก์ปลอดค่าฟีกระทบ "ตู้บุญเติม" โดยล่าสุด ณ เวลา 10.06 น. อยู่ที่ระดับ 9.60 บาท ลดลง 0.80 บาท หรือ 7.69% สูงสุดที่ระดับ 9.70 บาท ต่ำสุดที่ระดับ 9.45 บาท มูลค่าการซื้อขาย 53.58 ล้านบาท
29 มี.ค. 2561

ผู้สื่อข่าวรายงานว่า ราคาหุ้น บริษัท ฟอร์ท สมาร์ท เซอร์วิส จำกัด (มหาชน) หรือ FSMART ณ เวลา 10.06 น. อยู่ที่ระดับ 9.60 บาท ลดลง 0.80 บาท หรือ 7.69% สูงสุดที่ระดับ 9.70 บาท ต่ำสุดที่ระดับ 9.45 บาท มูลค่าการซื้อขาย 53.58 ล้านบาท ทั้งนี้ ราคาหุ้น FSMART ยังคงปรับตัวลดลงอย่างหนักต่อจากวานนี้ หลังจากมีธนาคารพาณิชย์หลายแห่งประกาศฟรีค่าธรรมเนียมในการทำธุรกรรมผ่านแบงก์กิ้ง ซึ่งอาจกระทบต่อรายได้ธุรกิจตู้บุญเติม

ด้านนายมงคล พ่วงเภตรา ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.เคทีบี (ประเทศไทย) เปิดเผยกับ “ข่าวหุ้นธุรกิจออนไลน์” ว่า จากประเด็นฟรีค่าธรรมเนียมในการทำธุรกรรมการเงินดังกล่าว อาจส่งผลกระทบต่อ ตู้บุญเติม ของทาง FSMART เนื่องจากลูกค้าส่วนใหญ่อาจหันไปทำธุรกรรมออนไลน์มากกว่าทางตู้บุญเติม เนื่องจากไม่เสียค่าธรรมเนียมในการใช้บริการ